CELEX: 32013D0333
Language: el
Date: 2013-06-25 00:00:00
Title: 2013/333/ΕΕ: Απόφαση του Συμβουλίου, της 25ης Ιουνίου 2013 , για τη θέση που θα ληφθεί, εξ ονόματος της Ευρωπαϊκής Ένωσης, στη Μικτή Επιτροπή του ΕΟΧ για την τροποποίηση του πρωτοκόλλου 30 της συμφωνίας ΕΟΧ, όσον αφορά ειδικές διατάξεις σχετικά με την οργάνωση της συνεργασίας στον τομέα της στατιστικής

28.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 177/25
            
         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 25ης Ιουνίου 2013
   για τη θέση που θα ληφθεί, εξ ονόματος της Ευρωπαϊκής Ένωσης, στη Μικτή Επιτροπή του ΕΟΧ για την τροποποίηση του πρωτοκόλλου 30 της συμφωνίας ΕΟΧ, όσον αφορά ειδικές διατάξεις σχετικά με την οργάνωση της συνεργασίας στον τομέα της στατιστικής
   (2013/333/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 338 παράγραφος 1, σε συνδυασμό με το άρθρο 218 παράγραφος 9,
   Έχοντας υπόψη τον κανονισμό (ΕΚ) αριθ. 2894/94 του Συμβουλίου, της 28ης Νοεμβρίου 1994, σχετικά με ορισμένες λεπτομέρειες εφαρμογής της συμφωνίας για τον Ευρωπαϊκό Οικονομικό Χώρο (1) και ιδίως το άρθρο 1 παράγραφος 3,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:
   
               (1)
            
            
               Η συμφωνία για τον Ευρωπαϊκό Οικονομικό Χώρο (2) («συμφωνία ΕΟΧ») τέθηκε σε ισχύ την 1η Ιανουαρίου 1994.
            
         
               (2)
            
            
               Σύμφωνα με το άρθρο 98 της συμφωνίας ΕΟΧ, η Μικτή Επιτροπή του ΕΟΧ μπορεί να αποφασίσει να τροποποιήσει, μεταξύ άλλων, το πρωτόκολλο 30 της εν λόγω συμφωνίας.
            
         
               (3)
            
            
               Το πρωτόκολλο 30 της συμφωνίας ΕΟΧ περιλαμβάνει ειδικές διατάξεις σχετικά με την οργάνωση της συνεργασίας στον τομέα της στατιστικής.
            
         
               (4)
            
            
               Ο κανονισμός (ΕΕ) αριθ. 99/2013 του Ευρωπαϊκού Κοινοβουλίου και του Συμβουλίου, της 15ης Ιανουαρίου 2013, για το ευρωπαϊκό στατιστικό πρόγραμμα 2013-2017 (3) καθορίζει το χρηματοδοτικό κονδύλιο για το 2013 για την εφαρμογή του ευρωπαϊκού στατιστικού προγράμματος 2013-2017. Η συνολική χρηματοδότηση για την περίοδο 2014 έως 2017 δεν έχει ακόμη αποφασιστεί.
            
         
               (5)
            
            
               Το στατιστικό πρόγραμμα του ΕΟΧ για το 2013 θα πρέπει να βασιστεί στον κανονισμό (ΕΕ) αριθ. 99/2013 και να περιλάβει τα στοιχεία του προγράμματος που είναι αναγκαία για την περιγραφή και την παρακολούθηση όλων των σημαντικών οικονομικών, κοινωνικών και περιβαλλοντικών πτυχών του Ευρωπαϊκού Οικονομικού Χώρου.
            
         
               (6)
            
            
               Ως εκ τούτου, θα πρέπει να τροποποιηθεί αναλόγως το πρωτόκολλο 30 της συμφωνίας ΕΟΧ.
            
         
               (7)
            
            
               Η εν λόγω τροποποίηση θα πρέπει να ισχύει από 1ης Ιανουαρίου 2013, ώστε να καταστεί δυνατή η επέκταση αυτής της συνεργασίας από την εν λόγω ημερομηνία.
            
         
               (8)
            
            
               Η θέση της Ένωσης στη Μικτή Επιτροπή του ΕΟΧ θα πρέπει να βασιστεί στο συνημμένο σχέδιο απόφασης,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που πρέπει να ληφθεί, εξ ονόματος της Ευρωπαϊκής Ένωσης, στη Μικτή Επιτροπή του ΕΟΧ για την προτεινόμενη τροποποίηση του πρωτοκόλλου 30 της συμφωνίας ΕΟΧ βασίζεται στο σχέδιο απόφασης της Μικτής Επιτροπής του ΕΟΧ που επισυνάπτεται στην παρούσα απόφαση.
   Άρθρο 2
   Η παρούσα απόφαση αρχίζει να ισχύει την ημέρα της έκδοσής της.
   
      Λουξεμβούργο, 25 Ιουνίου 2013.
      
         
            Για το Συμβούλιο
         
         
            Ο Πρόεδρος
         
         E. GILMORE
      
   
   
      (1)  ΕΕ L 305 της 30.11.1994, σ. 6.
   
      (2)  ΕΕ L 1 της 3.1.1994, σ. 3.
   
      (3)  ΕΕ L 39 της 9.2.2013, σ. 12.
   
      ΣΧΕΔΙΟ
      ΑΠΟΦΑΣΗ ΤΗΣ ΜΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. …/…
      της
      για την τροποποίηση του πρωτοκόλλου 30 της συμφωνίας ΕΟΧ όσον αφορά ειδικές διατάξεις σχετικά με την οργάνωση της συνεργασίας στον τομέα της στατιστικής
      Η ΜΙΚΤΗ ΕΠΙΤΡΟΠΗ ΤΟΥ ΕΟΧ,
      Έχοντας υπόψη τη συμφωνία για τον Ευρωπαϊκό Οικονομικό Χώρο («συμφωνία ΕΟΧ») και ιδίως το άρθρο 98,
      Εκτιμώντας τα ακόλουθα:
      
                  (1)
               
               
                  Ο κανονισμός (ΕΕ) αριθ. 99/2013 του Ευρωπαϊκού Κοινοβουλίου και του Συμβουλίου, της 15ης Ιανουαρίου 2013, για το ευρωπαϊκό στατιστικό πρόγραμμα 2013-2017 (1) καθορίζει το χρηματοδοτικό κονδύλιο για το 2013 για την εφαρμογή του ευρωπαϊκού στατιστικού προγράμματος 2013-2017. Η συνολική χρηματοδότηση για την περίοδο 2014 έως 2017 δεν έχει ακόμη αποφασιστεί.
               
            
                  (2)
               
               
                  Το στατιστικό πρόγραμμα του ΕΟΧ για το 2013 θα πρέπει να βασιστεί στον κανονισμό (ΕΕ) αριθ. 99/2013 και να περιλάβει τα στοιχεία του προγράμματος που είναι αναγκαία για την περιγραφή και την παρακολούθηση όλων των σημαντικών οικονομικών, κοινωνικών και περιβαλλοντικών πτυχών του Ευρωπαϊκού Οικονομικού Χώρου
               
            
                  (3)
               
               
                  Ως εκ τούτου, θα πρέπει να τροποποιηθεί το πρωτόκολλο 30 της συμφωνίας ΕΟΧ ώστε να καταστεί δυνατή η επέκταση αυτής της συνεργασίας από την 1η Ιανουαρίου 2013.
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Το ακόλουθο κείμενο παρεμβάλλεται μετά το άρθρο 4 (Εκσυγχρονισμός των ευρωπαϊκών στατιστικών επιχειρήσεων και εμπορίου (MEETS)) του πρωτοκόλλου 30 της συμφωνίας ΕΟΧ:
      
         «Άρθρο 5
         Στατιστικό πρόγραμμα 2013
         1.   Η ακόλουθη πράξη αποτελεί αντικείμενο του παρόντος άρθρου:
         
                     —
                  
                  
                     
                        32013 R 0099: Κανονισμός (ΕΕ) αριθ. 99/2013 του Ευρωπαϊκού Κοινοβουλίου και του Συμβουλίου, της 15ης Ιανουαρίου 2013, για το ευρωπαϊκό στατιστικό πρόγραμμα 2013-2017 (ΕΕ L 39 της 9.2.2013, σ. 12).
                  
               2.   Το ευρωπαϊκό στατιστικό πρόγραμμα 2013-2017, όπως θεσπίζεται με τον κανονισμό (ΕΕ) αριθ. 99/2013, αποτελεί το πλαίσιο των στατιστικών δράσεων του ΕΟΧ που θα πραγματοποιηθούν μεταξύ 1ης Ιανουαρίου 2013 και 31ης Δεκεμβρίου 2013. Όλοι οι βασικοί τομείς του ευρωπαϊκού στατιστικού προγράμματος 2013-2017 θεωρούνται σημαντικά για τη στατιστική συνεργασία του ΕΟΧ, είναι δε δυνατή η πλήρης συμμετοχή των κρατών της ΕΖΕΣ σε αυτά.
         3.   Η Στατιστική Υπηρεσία της ΕΖΕΣ και η Eurostat εκπονούν από κοινού ειδικό στατιστικό πρόγραμμα του ΕΟΧ για το 2013. Το στατιστικό πρόγραμμα του ΕΟΧ για το 2013 εκπονείται ως μέρος του ετήσιου προγράμματος εργασίας που καταρτίζει η Επιτροπή και παράλληλα με αυτό, σύμφωνα με τον κανονισμό (ΕΕ) αριθ. 99/2013. Το στατιστικό πρόγραμμα του ΕΟΧ για το 2013 εγκρίνεται από τα συμβαλλόμενα μέρη σύμφωνα με τις εσωτερικές διαδικασίες τους.
         4.   Για το 2013, τα κράτη της ΕΖΕΣ καταβάλλουν χρηματοδοτική συνεισφορά σύμφωνα με το άρθρο 82 παράγραφος 1 στοιχείο α) της συμφωνίας και τους χρηματοδοτικούς κανονισμούς, η οποία αντιστοιχεί στο 75% του ποσού που αναφέρεται στις γραμμές 29 02 05 (Ευρωπαϊκό Στατιστικό Πρόγραμμα 2013-17) και 29 01 04 05 (Πολιτική στατιστικής πληροφόρησης — Δαπάνες διοικητικής διαχείρισης) του προϋπολογισμού της Ευρωπαϊκής Ένωσης για το 2013.».
      
      Άρθρο 2
      Η παρούσα απόφαση αρχίζει να ισχύει την επόμενη ημέρα της τελευταίας κοινοποίησης που προβλέπεται στο άρθρο 103 παράγραφος 1 της συμφωνίας ΕΟΧ (2).
      Εφαρμόζεται από την 1η Ιανουαρίου 2013.
      Άρθρο 3
      Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
      
         Βρυξέλλες, …
         
            
               Για τη Μικτή Επιτροπή του ΕΟΧ
            
            
               Ο Πρόεδρος
            
            
               Οι Γραμματείς Μικτής Επιτροπής του ΕΟΧ
            
         
      
      
         (1)  ΕΕ L 39 της 9.2.2013, σ. 12.
      
         (2)  [Δεν έχουν αναφερθεί συνταγματικές απαιτήσεις.] [Έχουν αναφερθεί συνταγματικές απαιτήσεις.]